Мамчуланы Дина

Мамчуланы Тариэльни къызы Дина (1953 джыл ноябрны 7-де Къазахстанда туугъанды) — белгили къарачай-малкъар поэт, журналист эм кърал къуллукъчуду. 

 Биографиясы 

Огъары Марада орта школну бошагъандан сора Къарачай-Черкес кърал устазлыкъ институтну филология бёлюмюнде баш билим алгъанды. Урунуу джолу кеси окъугъан школда башланнганды, анда устаз болуб ишлегенди. Талай джылны ол «Къарачай» газетни хапарчысы, джаш тёлю бла социал-политика бёлюмюню тамадасы болуб тургъанды, 2003-2004 джыллада Къарачай-Черкес республиканы Культура министерствосуна башчылыкъ этгенди, бусагъатда анда джууаблы къуллукъда ишлейди.

Мамчуланы Динаны биринчи назмулары «Ленинни байрагъы» газетде басмаланнгандыла. 2001 чыкъгъан «Поэмаланы китабына» 17 поэма бла «Мурат бла Зумрат» деген драмасы киргендиле. Поэтни чыгъармалары орус тилге кечюрюлгендиле, газетледе, журналлада басмаланнгандыла. Талай назмусу джырла болуб джырланадыла.

 Чыгъармачылыгъы 

 Энчи китаблары  

 Тамбла айтырма. Назмула. Черкесск, 1990 
 Поэмаланы китабы. Черкесск, 2001. 

 Джыйым китаблада  

 Шоркъа. Черкесск, 1982. 
 Джилтин. Назмула. // Сюймекликни джети джолу. Черкесск, 1885. 
 Кёкле къая. Поэма. // Танг джарыкъ. Черкесск, 1995. 
 Къарачай-малкъар адабиятны антологиясы. Анкара, 2002. 
 Антология литературы народов Северного Кавказа. Том 1. Пятигорск.

Чыгъармачылыгъыны юсюнден  

 Танышыгъыз: Мамчуланы Дина. // «Ленинни байрагъы», 3.08.1974 
 Хубийланы О. Джашаугъа сюймеклик. // «Ленинни байрагъы», 17.10.1985
 Гочияланы С. Мен аны бла биргеме. // «Ленинни байрагъы», 8.08.1991
 Джаубаева А. Талантам надо помагать. // «День республики», 26.10.1995
 Къагъыйланы Н. «Поэмаланы китабы». // «Къарачай», 05.2001
 Кечерукова 3. Дина и Книга поэм. // «День республики», 20.12.2001
 Тулпарова 3. Чистый родник ее души. // «Экспресс почта», №4 2001
 Джанибекова С. Рождение новой книги. // «Минги тау», №33 2001

Category:Адамла
Category:7 ноябрда туугъанла
Category:1953 джылда туугъанла